Den Vest-Sjællandske Avis, 1832-06-16
Jndenlandske Efterretninger. Aarhuus den 7de Junii. Ligesom altid de følelser af Hengivenhed og Kiærlighed, som besiæle os for Landsfaderen, vaagne med fornyet Kraft, naar vi set Ham iblandt os, saaledes maatte de endnu denne Gang voxe i Styrke, da vi gien saae den elskede Monark efter to Aars Fraværelse, som i denne Mellemtid ved saa mangt et nyt Beviis paa Sin faderlige Mildhed havde knyttet Sine Undersaatters Hierter med dobbelt stærke Baand til Sit. Med Længsel ventede vi hans Komme, vore inderligste Ønsker ledsagede Ham. Alles Blikke vare henvendte mod Havet, hvor man endelig hved Aften øinede Røgen af det Kgl. Dampskib. Kl. 9 var det paa Rheden, og blev hilset fra Batteriet med 27 Kanonskud. Ført af Hs. Majestæts Generaladjutant, Kammerh. og Commandeur Rothe, samt af Hr. Capt. Krieger, løb Skibet dennegang lige ind i Havnen, saa alle de Tusinde af Tilskuere, som bedækkede Strandbredden rundtomkring, kunde desmere glæde sig ved Skuet af den høitelskede Landsfader, som vi aldrig kunne see ofte nok. Med Prinsesse Wilhelmine ved Sin Haand, traadte Hs. Maj i Land paa Skibbroen, hvor Allerhøistsamme og Høistsamme modtoges af D. K. H. Prins Frederik Ferdinand og Gemalinde, Prinsesse Caroline, samt af alle herværende høie Officerer, Stiftamtmanden, Magistraten og de eligerede Borgere, Byens og Omegnens militaire og civile Embedsmænd og Honoratiores &c., under jublende Velkomsthilsener. Borgervæbningen paraderede, Skibene i Havnen vare pyntelig behængte med Flag og Vimpler, og nogle Master og Ræer fyldte med smykkede Matroser, der istemte Folkets Fryderaab. Ved Enden af Skibsbroen steeg Hs. Mastæt og øvrige Høikongelige Personer med samt deres Suite tilvogns, og passerede, under Kanonskud, Klokkeringning og Folkeubel, ind i Staden, venligt hilsende til alle de med Tilskuere prepfyldte Vinduer. Og da Hs. Majestæt var stegen af i sin Gaard paa Torvet, og strax efterlod sig see ved et aabent Vindue, lød der atter som et uvilkaarligt Udbrud af Hiertets dybe Følelse, et tusindstemmigt Velkommen fra den udenfor bølgende Folkeskare. Strax efterat Monarken var aftraadt, nød Byens Geistlighed, Regimenternes Officerer, samt alle Embedsmænd og Honoratiores den Naade at giøre Hs. Majestæt deres allerunderdanigste Opvartning. Ved denne Leilighed udbade sig Byens Embedsmænd og Borgere, ved sammes to udvalgte Deputerede, DhriProfessor og Rector Stougaard, R. af D., og Agent Meulengracht, Hs. Majestæts allerhøieste Tilladelse til at maatte byde Allerhøistsamme deres Velkomsthilsen i en Sang, hvilket Hs. Maj. naadigst tillod dem. Kort derefter kom Toget, under Belysning af hundrede Fakler, opmarscherende paa Torvet, hvor det slog en Kreds, med Sangerne i Midten. Hs. Maj. tilligemed Hs. K. H. Prins Frederik Ferdinand, samt begge de Kgl. Prinsesser stode i aabent Vindue, belyste af Faklernes Skin, med hele den utallige Forsamlings Øine henvendte paa sig. - Paa Sangen fulgte et uhyre Jubelraab, og Hs. Majestæt takkede Byens Borgere for dette gientagne Beviis paa deres Kiærlighed. Hele Byen var illumineret, horved flere, baade offentlige og private, Bygninger udmærkede sig ved smukke Transparenter og Jnscriptioner. Blomsterkrandse og Grønt omslyngede Borgernes Vinduer, og en uskrømtet hiertelig Glæde var synlig hos den Fattige som hos den Rige. Gaderne vrimlede af Mennesker indtil langt over Midnat.